CELEX: 32022D0310
Language: lt
Date: 1645056000000
Title: Europos Centrinio Banko sprendimas (ES) 2022/310 2022 m. vasario 17 d. kuriuo iš dalies keičiamas Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2022/5)

2022 2 25   
               
               
                  LT
               
               
                  Europos Sąjungos oficialusis leidinys
               
               
                  L 46/140
               
            
         EUROPOS CENTRINIO BANKO SPRENDIMAS (ES) 2022/310
         2022 m. vasario 17 d.
         kuriuo iš dalies keičiamas Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2022/5)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką ir 17–19 straipsnius,
         kadangi:
         
                     (1)
                  
                  
                     siekiant užtikrinti atlyginimo už panašius indėlius Eurosistemoje nuoseklumą, atlyginimas už tam tikrus Sąjungos viešųjų subjektų Europos Centriniame Banke (ECB) laikomus indėlius (išskyrus indėlius, kuriems netaikomos neigiamos palūkanų normos), kaip nustatyta Europos Centrinio Banko sprendime (ES) 2019/1743 (ECB/2019/31) (1), turėtų būti suderintas su atlyginimu už vyriausybės indėlius pagal Europos Centrinio Banko gaires (ES) 2019/671 (ECB/2019/7) (2). Siekiant sudaryti sąlygas deramai pakeisti atitinkamas ECB ir Sąjungos viešųjų subjektų sutartines priemones, šis sprendimas turėtų būti taikomas nuo 2022 m. balandžio 4 d.;
                  
               
                     (2)
                  
                  
                     todėl reikėtų atitinkamai iš dalies pakeisti Sprendimą (ES) 2019/1743 (ECB/2019/31),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo (ES) 2019/1743 (ECB/2019/31) 2 straipsnis pakeičiamas taip:
            
               
                  „2 straipsnis
                  Atlyginimas už ECB laikomus tam tikrus indėlius
                  
                     1.   Už sąskaitas, tvarkomas ECB pagal Sprendimą ECB/2003/14 (3)*, Sprendimą ECB/2010/31 (4)*, Sprendimą ECB/2010/17 (5)* ir Tarybos reglamentą (ES) 2020/672 (6)*, atlyginama tokia tvarka:
                     
                                 a)
                              
                              
                                 jei atitinkamą kalendorinę dieną palūkanų norma už naudojimąsi indėlių galimybe lygi nuliui arba ją viršija (yra teigiama), atlyginama taikant 0 % palūkanų normą arba euro trumpalaikio skolinimosi normą (angl. euro short-term rate, €STR), taikant tą dydį, kuris yra mažesnis;
                              
                           
                                 b)
                              
                              
                                 jei atitinkamą kalendorinę dieną palūkanų norma už naudojimąsi indėlių galimybe yra mažesnė už nulį (yra neigiama), atlyginama taikant palūkanų normą už naudojimąsi indėlių galimybe arba euro trumpalaikio skolinimosi normą (€STR), taikant tą dydį, kuris yra mažesnis.
                              
                           Tačiau kai indėlius tose sąskaitose reikia laikyti iš anksto, iki dienos, kurią privalo būti atliktas mokėjimas pagal atitinkamai galimybei taikomas teisės aktuose arba sutartyse nustatytas taisykles, už tokius indėlius šiuo išankstiniu laikotarpiu atlyginama taikant 0 % palūkanų normą arba euro trumpalaikio skolinimosi normą (€STR), taikant tą dydį, kuris yra didesnis.
                  
                  
                     2.   Už specialią sąskaitą, tvarkomą ECB pagal 2021 m. balandžio 14 d. Komisijos įgyvendinimo sprendimo, kuriuo nustatoma skolinimosi operacijų pagal Tarybos sprendimą (ES, Euratomas) 2020/2053 administravimo ir skolinimo operacijų, susijusių su paskolomis, suteiktomis pagal Europos Parlamento ir Tarybos reglamento (ES) 2021/241 (7)* 15 straipsnį, būtina tvarka, 13 straipsnio 2 dalį prudencinio grynųjų pinigų rezervo tikslais, kaip nurodyta tame straipsnyje, atlyginama taikant 0 % palūkanų normą arba euro trumpalaikio skolinimosi normą (€STR), taikant tą dydį, kuris yra didesnis, išskyrus atvejį, kai agreguota indėlių suma, laikoma toje specialioje sąskaitoje viršija 20 mlrd. EUR – šiuo atveju už viršijančią sumą atlyginama taip:
                     
                                 a)
                              
                              
                                 jei atitinkamą kalendorinę dieną palūkanų norma už naudojimąsi indėlių galimybe lygi nuliui arba ją viršija (yra teigiama), atlyginama taikant 0 % palūkanų normą arba euro trumpalaikio skolinimosi normą (€STR), taikant tą dydį, kuris yra mažesnis;
                              
                           
                                 b)
                              
                              
                                 jei atitinkamą kalendorinę dieną palūkanų norma už naudojimąsi indėlių galimybe yra mažesnė už nulį (yra neigiama), atlyginama taikant palūkanų normą už naudojimąsi indėlių galimybe arba euro trumpalaikio skolinimosi normą (€STR), taikant tą dydį, kuris yra mažesnis.
                              
                           
               
            
         
         
            2 straipsnis
            Įsigaliojimas
            
               1.   Šis sprendimas įsigalioja penktą dieną po jo paskelbimo Europos Sąjungos oficialiajame leidinyje.
            
            
               2.   Jis taikomas nuo 2022 m. balandžio 4 d.
            
         
         
            Priimta Frankfurte prie Maino 2022 m. vasario 17 d.
            
               
                  ECB valdančiosios tarybos vardu
               
               
                  ECB Pirmininkė
               
               Christine LAGARDE
            
         
         
            (1)  2019 m. spalio 15 d. Europos Centrinio Banko sprendimas (ES) 2019/1743 dėl atlyginimo už laikomą atsargų perteklių ir tam tikrus indėlius (ECB/2019/31) (OL L 267, 2019 10 21, p. 12).
         
            (2)  2019 m. balandžio 9 d. Europos Centrinio Banko gairės (ES) 2019/671 dėl nacionalinių centrinių bankų vidaus turto ir įsipareigojimų valdymo operacijų ECB/2019/7 (OL L 113, 2019 4 29, p. 11).